b'\n_START_ARTICLE_\nRok Kosma\xc4\x8d\n_START_SECTION_\nBiografija\n_START_PARAGRAPH_\nKot otrok si je na televiziji ogledal film Great Balls Of Fire, ki prikazuje \xc5\xbeivljenje pevca Jerryja Leeja Lewisa. Roka je film tako navdu\xc5\xa1il, da si je za\xc5\xbeelel postati glasbenik. Priu\xc4\x8dil se je igranja klavirja in se od 18. leta pre\xc5\xbeivljal kot glasbenik. Rok \xc5\xa1e vedno deluje kot glasbenih, pi\xc5\xa1e pesmi, stalno nastopa, je pa res, da je glasba ni ve\xc4\x8d njegov edini vir zaslu\xc5\xbeka.\n_START_SECTION_\nGlasba\n_START_PARAGRAPH_\nKosma\xc4\x8d je pri 17 letih v televizijski oddaji Orion debitiral s pesmijo Ne pozabi me ti, za katero je besedilo in glasbo napisal sam; skladba je osvojila tudi naziv Orionova pesem leta 2002. Na prireditvi EMA 2007 se je predstavil s pesmijo Ko \xc5\xa1e spi\xc5\xa1, ki jo je kasneje priredil \xc5\xa1e za angle\xc5\xa1ki trg in z njo sodeloval pri projektu Second Chance._NEWLINE_Rok je do sedaj posnel tri albume. Prvi se imenuje RoKosma\xc4\x8d, drugi \xc5\xbdivim le zate, tretji pa Prepusti se.'